cyanic-selkie/wikianc huggingface dataset:
Nico Rosberg
2010
Rosberg ajoi pisteille yhtä vaille kaikissa kisoissa, joissa hän pääsi maaliin. Hän ajoi jatkuvasti parempia sijoituksia kuin Schumacher. Erityisesti aika-ajomenestyksessä oli suuria eroja, ja Rosbergin nopeus ja ylivoima uuteen tallikaveriinsa nähden herättivät huomiota pitkin kautta. Rosberg sijoittui MM-sarjassa seitsemänneksi keräten 142 pistettä, lähes puolet tallikaveriaan enemmän. Rosberg oli ensimmäisenä kuljettajana Schumacheria nopeampi samanlaisella kalustolla.
2011
pienoiskuva|oikea|Rosberg [[Espanjan Grand Prix 2011|Espanjassa kaudella 2011.]]
Rosberg jatkoi kaudella 2011 Mercedeksellä, yhdessä Michael Schumacherin kanssa. Uusi Mercedes osoittautui nopeaksi talvitesteissä. Kauden alussa kuitenkin huomattiin, että ero kärkitalleihin oli vielä liian suuri. Rosberg kuitenkin toivoi jo voittotilinsä avautuvan kauden aikana, onhan hän tämän hetken kokenein F1-kuljettaja ilman voittoa. Hän ohitti sadan GP:n rajan Unkarissa heinäkuun lopulla. Hänen iässään hänen isänsä ja F1-maailmanmestari Keke Rosberg ei kuitenkaan ollut vielä edes ajanut F1-autoa.
Ensimmäistä kerta urallaan Rosberg ei saanut kerättyä pisteitä kauden kahdesta ensimmäisestä kilpailusta. Kauden avaavassa osakilpailussa Australiassa Rosberg ajoi 7. ruutuun aika-ajoissa, mutta hän kolaroi kilpailussa Rubens Barrichellon kanssa ja Malesiassa hän oli 12:s. Rosberg kuitenkin ylisti avattavaa takasiipeä, uutta järjestelmää jonka toivottiin parantavan ohituksia. Myös KERS-järjestelmä palasi kaudelle 2011.
Seuraavissa kisoissa Rosberg ajoi kuitenkin hyvin ja oli säännöllisesti hyvillä pistesijoilla, ollen jälleen usein tallikaveriaan Michael Schumacheria nopeampi. Kiinassa hän ajoi aika-ajoissa neljänneksi ja kilpailussa viidenneksi, johtaen aluksi 14 kierrosta. Turkin GP:n aika-ajoissa Rosberg ajoi kolmanteen ruutuun, yli sekunnin nopeampana kuin tallikaverinsa Michael Schumacher, joka oli kahdeksas. Kilpailussa Rosberg jatkoi hyviä otteitaan ja ajoi viidenneksi. Espanjassa Rosberg oli seitsemäs. Monacossa ja Kanadassa hän jäi niukasti pisteiden ulkopuolelle. Euroopan GP:ssä Rosberg oli seitsemäs ja Britanniassa kuudes. Saksassa hän ajoi seitsemänneksi. Unkarin GP oli Rosbergin sadas Formula 1 -osakilpailu. Sateisissa olosuhteissa Rosberg ajoi tasaisesti ilman suurempia virheitä ja oli yhdeksäs.
Belgiassa Rosberg sai huippulähdön, kun hän starttasi viidennestä ruudusta ja johti kilpailua ensimmäisen kierroksen jälkeen. Mercedeksen vauhti oli kuitenkin auttamatta liian hidas, ja Rosberg joutui tyytymään kuudenteen sijaan. Italian GP:ssä Rosberg keskeytti avauskierroksella sattuneen kolarin seurauksena. Loppukauden kilpailuissa Rosberg ajoi pisteille. Rosberg saavutti 89 pistettä sijoittuen kolmannen kerran peräkkäin MM-sarjan seitsemänneksi.
2012
pienoiskuva|oikea|Rosberg Malesiassa.
Kaudella 2012 Rosberg jatkoi Mercedeksellä Michael Schumacherin kanssa. Mercedes-auto osoittautui talvitesteissä melko nopeaksi, ja Rosbergin kausi näytti lupaavalta.
Kilpailut Australiassa ja Malesiassa päättyivät kuitenkin pettymykseen, kun Rosberg ei yltänyt pisteille.
Kiinan GP-viikonloppu oli Rosbergin 111:s F1:ssä. Rosberg otti aika-ajoissa uransa ensimmäisen paalupaikan, yli puolen sekunnin erolla tallikaveriinsa Schumiin. Kilpailussa Rosbergin ei povattu taistelevan kärkisijoista Mercedeksen "renkaita syövän" auton vuoksi. Rosberg kuitenkin voitti kilpailun yli 20 sekunnin erolla toiseksi tulleeseen Jenson Buttoniin. Näin Rosbergista tuli kaikkien aikojen viides suomalainen Formula 1 -osakilpailun voittanut kuljettaja. Voitto oli Mercedes -tallin ensimmäinen sitten Juan Manuel Fangion ja vuoden 1955 Italian GP:n ja ensimmäinen saksalaiskuljettajan saksalaisella autolla otettu voitto sitten Hermann Langin ja vuoden 1939 Sveitsin GP:n. Lisäksi Nicosta ja hänen isästään Keke Rosbergista tuli F1 -historian kolmas isä-poikapari, joka on kyennyt voittamaan F1-osakilpailun. Monacon kilpailussa Rosberg sijoittui toiseksi.
Rosberg saavutti kaudella 93 pistettä sijoittuen sarjan yhdeksänneksi.
2013
pienoiskuva|vasen|Rosberg ajamassa Malesiassa 2013.
Kaudella Rosbergin tallikaveri vaihtui Schumacherista Lewis Hamiltoniin. Jo kauden toisessa kilpailussa Malesiassa tallipäällikkö Ross Brawn joutui käyttämään tallimääräystä ja jäädyttämään kuljettajiensa välisen kilpailun; Hamilton sijoittui kolmanneksi ja Rosberg neljänneksi.
Rosberg onnistui ajamaan Mercedeksen kauden ensimmäisen voiton Monacon GP:ssä, jota hän johti lähdöstä maaliin. Rosbergin isä Keke oli voittanut saman kilpailun kaudella, mikä teki Rosbergeista ensimmäisen isä-poikaparin, joka on kyennyt voittamaan Monacon GP:n. Britannian GP:ssä Rosberg ajoi uransa kolmannen voiton hyötyen Lewis Hamiltonin ja Sebastian Vettelin epäonnesta. Hän saavutti vielä kaksi palkintokorokesijaa Intian ja Abu Dhabin kilpailuista sijoittuen MM-sarjan kuudenneksi.
2014
Belgian GP:ssä Rosberg osui Hamiltonin autoon ja putosi kilpailun toiseksi. Asiasta nousi kohu kilpailun jälkeen ja talli antoi Nicolle tallin sisäisen rangaistuksen. Italian GP:ssä Rosberg ajoi mutkan pitkäksi, jolloin Hamilton pääsi edelle ja ajoi kilpailun voittoon. Singaporen GP:ssä Rosberg joutui keskeyttämään tekniseen vikaan, jolloin Hamilton nousi voitollaan MM-kärkeen. Rosberg ajoi Brasilian GP:ssä voittoon. Kauden päätöskilpailussa Rosbergilla oli mahdollisuus mestaruuteen, jos hän voittaisi ja Hamilton jäisi kolmanneksi. Rosberg lähti paalupaikalta mutta hävisi heti lähdössä sijan Hamiltonille ja lopulta teknisten ongelmien seurauksena putosi sijalle 14 pisteiden ulkopuolelle. Rosberg sijoittui toiseksi MM-sarjassa.
2015
Kauden avausosakilpailussa Australiassa Rosberg ajoi toiseksi, hänen tallikaverinsa Lewis Hamiltonin voitettua kilpailun. Rosberg ajoi palkinnoille myös kolmessa seuraavassa kilpailussa. Espanjan osakilpailuun Rosberg starttasi paalupaikalta ensimmäistä kertaa kaudella. Samaisessa kilpailussa Rosberg saavutti kauden avausvoittonsa. Rosberg jatkoi voittoputkeaan seuraavassa kilpailussa Monacossa, johon hän lähti toisesta ruudusta, mutta hän nousi Lewis Hamiltonin varikkosähläyksen myötä kilpailun kärkeen turva-auton aikana. Kanadassa Rosberg ajoi jälleen toiseksi. Itävallassa Rosberg ajoi aika-ajoissa viimeisellä aikakierroksellaan ulos ja joutui tyytymään kakkosruutuun. Kilpailussa Rosberg onnistui nousemaan heti startissa kärkeen, pitäen paikkansa ruutulipulle saakka.
thumb|Rosberg Malesian GP:n harjoituksissa 2015. Unkarin GP:ssä Rosberg lähti toisesta ruudusta ja oli ajamassa kilpailussa toiseksi, kunnes kilpailun viimeisillä kierroksilla Red Bullin Daniel Ricciardo yritti ohitusta, jolloin Rosbergin vasen takarengas osui Ricciardon etusiipeen ja aiheutti Rosbergille rengasrikon. Rosberg ajoi maaliin lopulta kahdeksantena. Belgiassa Rosberg ajoi toiseksi. Hän joutui keskeyttämään ensimmäistä kertaa kauden aikana Italiassa moottoririkkoon. Singaporessa Rosberg oli neljäs ja Japanissa toinen lähdettyään kilpailuun toista kertaa kauden aikana paalupaikalta. Venäjällä Rosbergin matka jäi kesken jo alkukierroksilla kaasupolkimen hajottua. Yhdysvaltain osakilpailussa Rosberg lähti paalupaikalta, putosi ensimmäisellä kierroksella viidenneksi mutta nousi takaisin kärkipaikalle. Kahdeksan kierrosta ennen maalia Rosberg teki ajovirheen, jonka seurauksena Lewis Hamilton ohitti hänet ja ajoi kilpailun voittoon. Rosberg ajoi toiseksi ja menetti teoreettisen mahdollisuutensa maailmanmestaruuden voittamiseen.
Meksikossa Rosberg ajoi kauden neljänteen osakilpailuvoittoonsa. Rosberg jatkoi voittoputkeaan myös Brasiliassa ja päätti kautensa voittoon myös Abu Dhabissa. Rosberg voitti urallaan ensimmäistä kertaa kolme osakilpailua peräkkäin. Lisäksi hän ajoi kuudesti peräkkäin paalupaikalle loppukaudella. Rosberg sijoittui toiseksi kuljettajien mestaruustaistelussa 322 pisteellään.
2016
Rosberg aloitti kautensa voittamalla Australiassa startattuaan ruudusta kaksi. Rosberg jatkoi voittoputkeaan myös seuraavassa kilpailussa Bahrainissa. Kiinassa Rosberg voitti ylivoimaisesti. Voitollaan Rosberg siirtyi kaikkien aikojen voittotilastossa britannialaisen Stirling Mossin ohitse. Ennen tätä Stirling Moss oli 16 voitollaan menestyksekkäin niistä kuljettajista, jotka eivät ole voittaneet maailmanmestaruutta. Myös Venäjällä Rosberg jatkoi voittokulkuaan ottaen jo seitsemännen peräkkäisen voiton ja neljännen kauden neljännestä kilpailusta. Espanjassa Rosbergin kilpailu jäi kesken jo avauskierroksella kolariin tallikaveri Lewis Hamiltonin kanssa. Monacossa Nico Rosberg sijoittui vasta seitsemänneksi, kun hänellä oli autossaan Mercedeksen mukaan jarruongelmia. Kilpailun viimeisellä kierroksella maalisuoralla Rosbergin ohitti ulkokautta Nico Hülkenberg. Euroopan GP:ssä Rosberg ajoi voittoon.
Itävallassa Rosberg ajoi viimeisellä kierroksella yhteen Lewis Hamiltonin kanssa tämän ollessa ohittamassa ulkokautta häntä. Kolarin johdosta Rosbergin auto kärsi etusiipivaurion ja hän putosi kilpailun johtoasemasta neljänneksi. Rosberg sai kolarin aiheuttamisesta kymmenen sekunnin aikarangaistuksen ja kaksi rangaistuspistettä. Britanniassa Rosberg sijoittui alun perin toiseksi tallikaverinsa Lewis Hamiltonin jälkeen, mutta hän sai 10 sekunnin aikasakon käytyään tallin kanssa kiellettyä keskustelua radioteitse ajon aikana ja putosi lopputuloksissa kolmanneksi. Saksan GP:ssä Rosberg jäi paalupaikalta neljänneksi ensimmäisessä mutkassa, ja ajoi sillä sijalla ruutulipulle, saaden kilpailun aikana viiden sekunnin aikarangaistuksen työnnettyään Max Verstappenin radalta.
Rosberg voitti vuoden 2016 Formula 1 -maailmanmestaruuden viiden pisteen erolla Lewis Hamiltoniin. Rosbergeista tuli näin F1-historian toinen isä-poika-pari, joka on voittanut maailmanmestaruuden. Ensimmäiset olivat Graham ja Damon Hill.
Nico Rosberg ilmoitti 2. joulukuuta 2016 lopettavansa uransa.
Ennätykset toistaiseksi
Rosberg saavutti kilpailun nopeimman kierroksen kaikkien aikojen nuorimpana kuljettajana ensimmäisessä kilpailussaan, Bahrainin GP:ssä 2006. Ennätyksen rikkoi vasta Max Verstappen Brasilian GP:ssä 2016. Rosberg on kaikkien aikojen nuorin F1-autoa testannut kuljettaja.
Kaudella 2014 Rosberg ajoi kymmenen kertaa toiseksi, joka on ennätys.
Kiinan GP:ssä kaudella 2016 Rosbergista tuli 17 voitollaan menestyksekkäin niistä kuljettajista, jotka eivät ole voittaneet maailmanmestaruutta. Ennen Rosbergia tämän tilaston kärkinimi oli brittiläinen Stirling Moss, joka saavutti urallaan 16 voittoa.
Saksan GP:ssä kaudella 2016 Nico Rosbergista tuli eniten paalupaikkoja saavuttanut Suomen kansalainen. Hän saavutti uransa 27 paalupaikan, kun sitä ennen tätä tilastoa johtanut Mika Häkkinen saavutti urallaan 26 paalupaikkaa.
Voitettuaan Belgian GP:n Spa-Francorchampsin legendaarisella radalla kaudella 2016 Rosbergista tuli menestynein Suomen kansalaisuuden omaava F1-kuljettaja osakilpailuvoittojen määrää mitattaessa. Nyt sekä Mika Häkkisellä, Kimi Räikkösellä, että myös Nico Rosbergilla on kullakin 20 GP-voittoa.
Italian GP:ssä kaudella 2016 Nico Rosberg teki suomalaisittain historiaa voittamalla kyseisen kilpailun. Koskaan ennen ei Suomen kansalaisuuden omaava kuljettaja ole voittanut Formula 1:n Italian osakilpailua.
Samalla voitto oli myös Nico Rosbergin 21, jolla hän nousi kaikkien aikojen voittotilastossa sijalle 14, ohittaen samalla suomalaiset maailmanmestarit Mika Häkkisen ja Kimi Räikkösen tässä tilastossa.
Kaudella 2016 Rosberg ajoi 20 pistesijaa kauden aikana rikkoen Kimi Räikkösen ennätyksen. Rosberg myös sivusi Räikkösen ennätystä kauden aikana maaliin ajetuista kilpailuista (20).
Ankaios
Ankaios oli kreikkalaisessa mytologiassa kahden eri sankarin nimi, jotka molemmat olivat argonautteja ja kohtasivat loppunsa metsäkarjun hyökkäyksessä. Lisäksi Iliaassa mainitaan lyhyesti myös kolmas samanniminen mies.
Arkadian Ankaios
Ankaios, Arkadian kuninkaan Lykurgoksen poika, osallistui argonauttien retkeen ja Kalydonin metsäkarjun metsästykseen, jonka aikana hän kohtasi myös loppunsa. Hän oli aseistettuna kaksiteräisellä kirveellä, mutta metsäkarju upotti syöksyhampaansa hänen nivusiinsa tappaen hänet. Hänen puolisonsa oli Iotis, ja heidän poikansa Agapenor johti Arkadian joukkoja Troijan sodan aikana.
Samoksen Ankaios
Ankaios oli Samoksen saaren kuningas, ja argonauttina häntä arvostettiin erityisesti hänen ruorimiehen kyvyistänsä - asema, jonka hän sai edeltäjänsä Tifyksen sairastuttua ja kuoltua. Hän oli Poseidonin ja joko Astypalaian tai Althaian poika. Hän meni naimisiin Samian, jokijumala Mendereen tyttären kanssa, jonka kanssa hän sai useita lapsia, mukaan lukien Lykomedeen äidin Parthenopen.
Ennen liittymistään argonautteihin Ankaios istutti viinitarhan, mutta ennustaja kertoi, ettei hän koskaan saisi maistaa sen viiniä. Palattuaan vihdoin kotiin turvallisesti argonauttien retkiltä, rypäleet olivat kypsyneet ja tehty viiniksi. Hän kutsui ennustajan luokseen ja nosti maljan huulilleen pilkaten tätä, joka tiuskaisi paljon olevan maljan reunan ja huulten välissä. Ennen kuin Ankaios ehti kuitenkaan maistaa viiniään, hän sai tiedon, että viinitarhassa raivosi metsäkarju. Ankaios laski pikarin käsistään lähteäkseen tutkimaan asiaa, ja sai pian surmansa metsäkarjun syöksyhampaista.
Pleuronin Ankaios
Nestor muistelee Patrokloksen hautajaisten jälkeen lyhyesti, kuinka hän voitti nuoruudessaan Pleuronin Ankaioksen painissa.
Britannian Grand Prix 1981
Britannian Grand Prix 1981 oli Formula 1 -sarjan osakilpailu, joka ajettiin 18. heinäkuuta 1981 Silverstonen radalla Britanniassa. Kilpailun voitti McLarenilla ajanut John Watson, jolle voitto oli kauden ensimmäinen.
Humanistis-demokraattinen keskusta
Humanistis-demokraattinen keskusta (, lyh. cdH) on belgialainen kristillisdemokraattinen ja humanistinen ranskankielinen puolue. Puolue perustettiin vuonna 1968 ja rekisteröity vuonna 1972 nimellä Kristillissosiaalinen puolue. Puolue vaihtoi nimensä nykyiseen muotoon vuonna 2002. Puolueen sisarpuolueita ovat flaamilainen CD&V ja saksankielinen CSP.
Puolueen puheenjohtajana on toiminut vuodesta 2019 lähtien Maxime Prévot.
Ideologia
CdH:n poliittiset juuret ovat personalismissa, joka seuraa ranskalaisen filosofin Emmanuel Mounier'n ajattelua. Personalismi korostaa ihmispersoonan ehdotonta ensisijaisuutta.
Historia
Vuonna 1999 puolueen puheenjohtajaksi valittiin Joëlle Milquet. Puolue uudisti linjaansa ja julkaisu Demokraattisen humanismin peruskirjan vuonna 2001 sekä uudet säännöt. Vuonna 2004 puolue nousi valtaan Vallonian alueella, Brysselin alueella ja ranskalaisen yhteisön keskuudessa. Vuosina 2011–2019 puheenjohtajana toimi Benoît Lutgen. Lutgen jatkoi humanistis-demokraattisen liikkeen uudistamista. Vuonna 2013 puolue hyväksyi humanistisen kehityksen ohjelman, joka määritteli puolueen tavoitteet seuraavalle 15 vuodelle. Lutgenin jälkeen, tammikuussa 2019, puheenjohtajaksi valittiin Maxime Prévot. Prévot'n aikomus on ollut uudistaa puoluetta kansalaisvuoropuhelun avulla.
Puheenjohtajat
CVP/PSC
PSC
Sotaharjoitus
thumb|250px|Saksalaisia sotilaita osallistumassa sotaharjoitukseen. Sotaharjoitus tarkoittaa sodankäynnin harjoittelemista varten järjestettyä harjoitusta. Taisteluharjoituksesta sotaharjoitus eroaa siten, että sotaharjoituksessa on mukana useita eri joukko-osastoja tai yksiköitä. Joskus sotaharjoitus voi olla myös varsinainen manööveri tai voimannäyttö.
Aleksei Jašin
Aleksei Valerjevitš Jašin (translitteroidaan usein myös Jashin tai Yashin,, s. 5. marraskuuta 1973 Sverdlovsk, Neuvostoliitto) on venäläinen pelaajauransa lopettanut, keskushyökkääjänä pelannut jääkiekkoilija.
Uran alku
Ottawa Senators varasi Jašinin NHL:ään numerolla kaksi vuoden 1992 varaustilaisuuden ensimmäisellä kierroksella. Hän oli nykyisen Senatorsin historian ensimmäinen varaus. Jašin pelasi vielä kauden 1992–1993 Moskovan Dynamossa, jossa oli pelannut myös kauden 1991–1992. Hän oli voittamassa vuonna 1992 IVY:n mestaruussarjan ja vuonna 1993 Kansainvälisen liigan mestaruutta. Hän aloitti NHL-uransa kaudella 1993–1994 samaan aikaan Senatorsin toisen nuoren lupauksen Alexandre Daiglen kanssa. Hän teki tulokaskaudellaan 79 tehopistettä (30 maalia ja 49 syöttöä), eniten joukkueensa pelaajista.
Jašin oli tärkeässä roolissa vuonna 1997, kun Senators pääsi ensimmäistä kertaa NHL:n pudotuspeleihin, ja vuonna 1998, kun seura pääsi pudotuspelien toiselle kierrokselle voitettuaan ensimmäisellä kierroksella itäisen konferenssin runkosarjavoittajan New Jersey Devilsin. Hän teki Devilsiä vastaan pelatussa pudotuspelisarjassa muun muassa sarjan kolmannen ottelun ratkaisseen 2–1-jatkoaikamaalin ja 1–0-maalin sarjan voiton ratkaisseessa, lukemin 3–1 päättyneessä seitsemännessä ottelussa.
Suomalaisen divisioonan kenttätykistöpatteristo (1941)
Suomalaisen divisioonan kenttätykistöpatteristo muodostui noin 600 sotilaasta.
Aleksei Jašin
Uran alku
Jašinista tuli vuonna 1998 ensimmäinen vakituisesti NHL-joukkueen kapteenina toiminut venäläinen, kun hänestä tuli Senatorsin kapteeni Randy Cunneyworthin siirryttyä Buffalo Sabresiin. Ensimmäinen, ja loppujen lopuksi ainoa kausi Senatorsin kapteenina, kausi 1998–1999, oli pisteiden valossa hänen NHL-uransa paras, kun hän teki 94 tehopistettä, 44 maalia ja 50 syöttöpistettä 82 runkosarjaottelussa. Hän jakoi NHL:n maalipörssin toisen sijan Tony Amonten ja Jaromír Jágrin kanssa ja sijoittui toiseksi äänestyksessä NHL:n arvokkaimmalle pelaajalle jaettavan Hart Memorial Trophyn saajasta.
Ottawasta New York Islandersiin
Jašin kävi läpi toisen vaikean sopimuskiistansa NHL-kaudella 1999–2000. Hän oli pelaamatta koko kauden, vaikka hänen aiemmin solmimaansa sopimusta oli jäljellä vielä vuosi. Kiista päättyi lopulta Senatorsin eduksi ja Jašin joutui pelaamaan Senatorsissa vielä kauden 2000–2001. Vuonna 1998 Jašin oli luvannut lahjoittaa miljoona dollaria Ottawassa sijaitsevalle National Arts Centrelle, mikä olisi ollut sen historian suurin lahjoitus. Hän kuitenkin pyörsi myöhemmin lupauksensa.
Kesäkuussa 2001 Senators myi Jašinin pelaajaoikeudet New York Islandersille vaihdossa Zdeno Cháraan, Bill Muckaltiin ja saman vuoden varaustilaisuuden ensimmäisen kierroksen toiseen varausvuoroon, jonka Senators käytti Jason Spezzaan. Islanders teki Jašinin kanssa kymmenvuotisen, 87,5 miljoonan dollarin arvoisen sopimuksen. Vuonna 2005, NHL:n uuden työehtosopimuksen myötä, hänen palkastaan leikattiin 24 prosenttia.
Paluu Venäjälle
Jašin allekirjoitti heinäkuussa 2007 sopimuksen venäläisseura Lokomotiv Jaroslavliin. Hän oli voittamassa vuonna 2008 superliigan hopeaa. Kausi 2008–2009 oli ensimmäinen KHL-kausi. Jašin pelasi kauden aikana KHL:n tähdistöottelussa. Jaroslavl eteni kauden aikana myös KHL:n finaaleihin, mutta hävisi niissä Ak Bars Kazanille. Hän oli molempina kausina joukkueensa paras pistemies.
Jašin siirtyi kaudeksi 2009–2010 SKA Pietariin. Hän teki kaudella 2009–2010 64 tehopistettä, 18 maalia ja 46 syöttöpistettä, 56 ottelussa ja sijoittui KHL:n pistepörssissä kolmanneksi Sergei Mozjakinin ja joukkuetoveri Maksim Sušinskin jälkeen. Seuraavalla kaudella hän pelasi 52 ottelua tehopistein 15+18=33.
Kauden 2011–2012 alussa Jašin siirtyi TsSKA Moskovaan. Kausi jäi hänen pelaajauransa viimeiseksi. Joulukuussa 2012 hänet nimitettiin Venäjän naisten jääkiekkomaajoukkueen general manageriksi.
Suomalaisen jalkaväkirykmentin pataljoona (1941)
Suomalaisen jalkaväkirykmentin pataljoona muodostui 1 022 sotilaasta vuonna 1941.
Suomalainen kenttätykistörykmentti (1941)
Suomalainen kenttätykistörykmenttiin kesällä 1941 kuului 1 813 sotilaasta. Jokaisessa Suomen sodanaikaisessa divisioonassa oli yksi kenttätykistörykmentti.
Organisaatio
Rykmenttia johti komentaja, jolla oli apunaan esikuntapäällikön johtama 22 hengen esikunta. Esikuntaan kuului myös säähavaintoasema.
Rykmentin tukevina osina oli valomittausosasto, johon kuului 51 henkeä. Osastoon kuului tasoryhmä, kolme valomittausryhmää sekä puhelinryhmä ja kaksi radioryhmää. Taistelevat osat muodostuivat kolmesta patteristosta, joissa kussakin oli esikunta, kaksi (kevyttä) kanuunapatteria ja haupitsipatteri sekä kolonna. Patteriston esikuntaan kuului komento-, asema-, viesti- ja huoltojaos, joissa oli yhteensä 114 henkeä. Kanuunapatteriin kuului 149 henkeä ja haupitsipatteriin 153. Patterien kokoonpanoina oli kahden tulenjohtoryhmän muodostama tulenjohtue, varsinainen tulipatteri, jossa kaksitoista tykkiä, ja toimitusjaos. Patteriston kolonnaan kuului neljätoista henkeä.
Rykmentillä oli kulkuvälineinä 636 hevosta, 40 moottoriajoneuvoa ja 615 polkupyörää. Aseina rykmentillä oli 24 kanuunaa ja 12 haupitsia. Tykkien mallit vaihtelivat rykmenteittäin.
Cheapside
Cheapside on noin puolen kilometrin pituinen katu Lontoon Cityssä. Se kulkee St Paulin katedraalin koillispuolelta kohti Bankin metroasemaa. Se on Lontoon vanhimpia katuja ja kaupungin vanha pääkatu, mutta nykyisin se ei juuri eroa muusta kaupunkiympäristöstä. Siellä on kauppoja ja toimistoja.
Cheapside oli Lontoon suurin markkinapaikka keskiajalta 1800-luvulle, jolloin se alkoi vähitellen menettää suosiotaan muille ostoskaduille. Kadun nimi tulee muinaisenglannin sanasta ceap, joka tarkoittaa kauppaa. Monet Cheapsiden sivukadut on nimetty niillä myytyjen tuotteiden mukaan, esimerkiksi Honey Lane, Milk Street ja Bread Street. Cheapsiden itäpäässä sijaitsevan Old Jewryn varrella oli Lontoon ghetto.
Pekka Tsupari
thumb|Pekka Tsupari heinäkuussa 2012. Pekka Tsupari (s. 24. tammikuuta 1960) on Elinkeinoelämän keskusliiton pk-johtaja. Hän on toiminut tehtävässä 2006 lähtien ja sitä ennen hän on ollut EK:n palveluksessa vuodesta 1990 alkaen. Tsupari on nimitetty Suomalaisen työn liiton toimitusjohtajaksi vuoden 2010 alusta alkaen. Ennen nimitystä hän toimi liiton johtokunnan varapuheenjohtajana 1999–2009.
Iso-Äiniö
Vanhin Iso-Äiniötä koskeva merkintä on säilynyt vuodelta 1488. Hämeen ensimmäisessä maakirjassa (1539) tunnetaan 19 Iso-Äiniössä sijainnutta taloa. Aiemmin alue oli tiheästi rakennettu, mutta nykyään se on lähinnä haja-asutusaluetta. Tilastokeskuksen mukaan vuonna 1998 Iso-Äiniön alueella oli 109 erillistä taloutta. Iso-Äiniön kylän keskellä sijaitsee luontokeskus, jonka Äinään seudun kyläyhdistys rakennutti vuosina 2011–2012. Keskus sai Asikkalan ympäristöpalkinnon vuonna 2015. Keskuksessa on 0,8 kilometrin pituinen luontopolku, ja siellä on uimapaikka Äiniönjoen varrella.
Sancerre
thumb|250px|Sancerren kylää pidetään [[Sauvignon Blancin kotina]] Sancerre on Ranskassa Loiren laaksossa sijaitseva kunta ja erityisesti viineistään tunnettu alue. Sancerren nimellä (AOC eli suojattu alkuperänimitys) saa myydä vain kyseisellä alueella joko Sauvignon Blancista tai Pinot Noirista tuotettuja viinejä.
Alueen pohjoisen sijainnin ansiosta ilmasto on Sauvignon Blanc -lajikkeelle otollisen viileä, mutta alueella on myös hallan vaara. Sancerren 2 500 ha:n kasvatusalueella maaperä on paikoin piikivinen. Se tuo mineraalisen ja savuisen aromin viiniin, joka on parhaimmillaan nuorena. Kalkki-savimaaperä tuottaa raskaita ja vähähappoisia viinejä, hiekkamaaperä taas hedelmäisiä ja runsashappoisia. Sancerren viinit ovat sekoituksia alueen eri tarhojen viineistä.
Sancerren viinitilat ovat keskimäärin neljän hehtaarin kokoisia perheidyllejä. Tilat siirtyvät sukupolvelta toiselle, minkä johdosta niitä ei ole myynnissä, joten tilojen arvoa on vaikea määritellä. Roomalaiset toivat viininviljelyn alun perin alueelle, ja viljelyä jatkoivat aikanaan Saint-Saturin luostarin munkit. Munkeilla olivat riesana muun muassa barbaarit, jotka ottivat viinitarhat tuhotöiden kohteikseen, koska ne edustivat heidän silmissään roomalaisuutta ja sivistystä.
Edmond Alphonse Mellot perusti le Sancerre -nimisen baarin Pariisiin, joka sijaitsee Sancerren lähistöllä. Baarin nimekkäiden kanta-asiakkaiden, kuten Édith Piafin, ansiosta Sancerren alue ja sen tuotteet tulivat tutuksi. Pian asiakkaat tilasivatkin valkoviinikseen nimenomaan Sancerren viinejä. Vuonna 1936 Sancerren Sauvignon Blanc sai suojatun alkuperästatuksen, AOC:n. Punainen Pinot Noir sai AOC:n puolestaan 23. tammikuuta 1959. Nykyään viiniä tuotetaan 15:ssä alueella sijaitsevassa kylässä.
Sancerre on kuiva, miedon makuinen, erityisesti ostereiden kanssa sopiva viini, joka sopii moneen makuun. Alkossa myydään ainakin Pascal Jolivet Sancerre Blancia ja Sancerre La Chatellenieä.
AOC -alueeseen kuuluvat kylät:
Tolvoja
thumb|250px|Uudelleen avattu Paleostrovin luostari. thumb|200px|Tolvojan kunta Karhumäen piirin kartalla. Tolvoja, Tulvoja tai Tulvaoja on maalaiskunta ja sen keskuskylä Karjalan tasavallan Karhumäen piirissä Venäjällä. Se sijaitsee Äänisen Poventsanlahden lounaisrannalla 79 kilometriä Karhumäestä maanteitse kaakkoon. Kylässä on 1 100 ja kunnassa 1 400 asukasta (vuonna 2012).
Maantiede ja asutus
Tolvojan kunnan pinta-ala on 496,8 neliökilometriä tai ilman Äänisen vesialuetta 226,8 neliökilometriä. Se rajoittuu luoteessa ja pohjoisessa Karhumäen piirin Sungun, idässä Tšolmužin sekä etelässä ja lounaassa Suurlahden kuntiin. Maapinta-alasta valtaosa on metsää.
Keskuskylän lisäksi kuntaan kuuluu 17 kylää: Belohino, Bereg, Bolšaja Niva, Bor, Krivonoginskaja, Kuusiranta, Lahdenperä (ven. Zagubje), Lebeštšina, Malaja Niva, Nikitinskaja, Padmozero, Savinskaja, Svetšnikovskaja, Virojärvi, Vitsino, Zaretšje ja Zažoginskaja. Yli sadan asukkaan kyliä ovat Tolvojan ohella Kuusiranta ja Padmozero. Viidessä kylässä ei ole lainkaan vakituista asutusta. Vuoden 2010 väestönlaskennan mukaan kunnan asukkaista 94 % on kansallisuudeltaan venäläisiä ja 2 % karjalaisia.
Historia
Tolvoja mainitaan ensimmäisen kerran vuonna 1375. 1400–1500-luvuilla se muodosti Novgorodin Äänisen viidenneksen Äänisniemen puoliskoon kuuluneen pogostan. Myöhemmin pogostasta erosi kolme pientä volostia ja kappeliseurakuntaa.
1900-luvun alussa Tolvojan volosti kuului Aunuksen läänin Petroskoin kihlakuntaan. Se rajoittui luoteessa Sungun ja lounaassa Suurlahden volosteihin sekä muualla Ääniseen. . Volostiin kuului viisi kyläkuntaa: Foimoguba, Kuusiranta, Tipinitsa, Tolvoja ja Virojärvi. Vuonna 1905 niissä oli yhteensä 117 kylää ja 11 800 asukasta. Tolvojan kyläkunta käsitti 38 kylää ja 3 900 asukasta.
Neuvostoaikana perustettiin aluksi Sungun ja myöhemmin Äänisentauksen piirin kuulunut Tolvojan kyläneuvosto. Vuonna 1933 sen 77 asutuksessa oli yli 3 000 asukasta, joista lähes kaikki olivat venäläisiä. Myöhemmin Tolvojaan liitettiin Kuusirannan ja Virojärven kyläneuvostot. Jatkosodan aikana vuosina 1941–1944 alue oli Suomen miehittämä.
Liikenne, talous ja palvelut
Tolvojan kautta kulkee Karhumäen ja Suurlahden välinen maantie. Kylästä on linja-autoyhteydet Suurlahteen, Karhumäkeen ja Petroskoihin. Tolvojassa ja Vitsinossa on laivalaiturit, joilta liikennöidään Suurlahteen, Karhumäkeen ja Petroskoihin.
Kunnassa louhitaan sungiittia, kasvatetaan maito- ja lihakarjaa ja viljellään vihanneksia. Tärkein maatalousyritys on Tolvojan sovhoosi. Paleostrovissa toimii kalanviljelylaitos ja Tolvojassa leipomo.
Keskuskylän palveluihin kuuluvat lastentarha, keskikoulu asuntoloineen, vapaa-ajankeskus, kirjasto, ensiapuasema, paikallissairaala, kaksi ruokalaa ja joukko kauppoja.
Seudulla on useita muinaisia asuinpaikkoja. Rakennusmuistomerkkejä ovat Tolvojan 1800-luvun lopulla rakennettu ortodoksinen kirkko, Paleostrovin luostarialue ja 1800–1900-lukujen vaihteen asuintalot. Historiallisiin kohteisiin kuuluu runonlaulaja Irina Fedosovan hauta Kuusirannassa. Tolvojassa on vierasmaja.
Philippe de Clermont
Philippe de Clermont (1831–1921) oli ranskalainen kemisti, joka syntetisoi ensimmäisen organofosfaattiryhmän antikoliiniesteraasin; tetraetyylipyrofosfaatin (TEPP) yhdessä venäläisen Wladimir P. Moshninin kanssa. Hän työskenteli Charles-Adolphe Wurtzin laboratoriossa Pariisissa.
California Institute of Technology
California Institute of Technology (Caltech) on yksityinen yliopisto Pasadenassa Yhdysvaltojen Kalifornian osavaltiossa. Se keskittyy luonnontieteisiin ja tekniikkaan. Siellä on myös NASAn yhteistyökumppanina toimiva Jet Propulsion Laboratory. Vaikka Caltech on pieni oppilaitos, (noin 2 100 opiskelijaa) se on useasti arvioitu maailman parhaaksi yliopistoksi. Yliopiston tutkijat ovat saaneet yhteensä 20 Nobel-palkintoa.
Yhdysvaltalaisen televisiosarjan Num3rot yliopistokohtaukset on kuvattu pääasiassa Caltechillä ja toinen yhdysvaltalaissarja Rillit huurussa sijoittuu osittain yliopistoon.
Nobel-palkinnot
pienoiskuva|250px|Millikan-kirjasto on kampusalueen korkein rakennus. Caltechin tutkijoiden saamat Nobel-palkinnot:
Rehtorit
Seuraavat henkilöt ovat toimineet Caltechin rehtoreina:
Throopin yliopisto
Caltech
Animosity
Animosity on The Berzerkerin neljäs studioalbumi, joka julkaistiin 12. helmikuuta 2007. Albumi on tyyliltään sekoitus yhtyeen aiemman tuotannon kaoottista grindcorea ja myöhemmän tuotannon monipuolisempaa ja kurinalaisempaa antia.
Isoritarinkannus
Isoritarinkannus on (Delphinium elatum) on näyttäväkukkainen, myrkyllinen leinikkikasvi. Sitä viljellään yleisesti myös koristekasvina.
Ulkonäkö ja koko
thumb|170px|vasen|Isoritarinkannuksen kukkia. thumb|170px|vasen|Isoritarinkannus kuvattuna luonnonvaraisena Puolassa. Monivuotinen isoritarinkannus kasvaa 50–170 cm korkeaksi. Varsi on pysty, kalju tai yläosastaan niukkakarvainen. Isokokoiset lehdet ovat pitkin vartta. Lehtilapa on herttatyvinen ja 3–5-jakoinen, liuskat ovat melko leveitä ja toistamiseen liuskaisia tai hampaisia. Kukinto terttumainen ja harsu, ja voi olla joko haaraton tai haarova. Siniset kukat ovat vastakohtaisia ja 1,5–3 cm leveitä. Verhiö on viisilehtinen ja teriömäinen. Ylin verholehti on kannuksellinen, kannus on 12–20 mm pitkä. Teriö on nelilehtinen, terälehdet ovat verholehtiö pienempiä. Kaksi ylempää terälehteä on mesilehtiä ja niiden yhteinen kannus on verholehden kannuksen sisällä. Kaksi alempaa terälehteä eivät ole mesilehtiä, niiden kynsi on pitkä ja kapea, lapa pyöreähkö ja tavallisesti väriltään mustahko tai sininen. Suomessa isoritarinkannus kukkii heinä-elokuussa. Kukinnan jälkeen kukkiin kehittyy kolme 14–20 mm pitkää tuppiloa. Laji leviää myös vahvojen juurakoiden varassa, joiden avulla se saattaa muodostaa laajoja kasvustoja.
Isoritarinkannus muistuttaa varsinkin lehdiltään jonkin verran toista leinikkikasvilajia, ukonhattuja.
Levinneisyys
Luonnonvaraisena isoritarinkannusta kasvaa Euroopassa Alpeilla, Karpaateilla ja Tatravuoristossa, toisaalta Luoteis- ja Keski-Venäjällä sekä paikoitellen eri puolilla Siperiaa. Viljelykarkulaisena se on levinnyt lähinnä Fennoskandiaan ja Baltiaan. Suomessa isoritarinkannusta voi tavata harvinaisena uustulokkaana koko maasta.
Käyttö
Isoritarinkannus on vanha ja yleinen puutarhojen koristekasvi. Esimerkiksi Oulussa sitä tiedetään kasvatetun ainakin 1800-luvun puolivälistä alkaen. Nykyään lajista viljellään useita risteymäperäisiä lajikkeita.
Play-Yan
thumb|
Play-Yan  on Nintendon julkaisema mediasoitinmoduuli Game Boy Advance, Game Boy Advance SP, Game Boy Micro ja Nintendo DS -käsikonsoleille. Mediasoitin toistaa musiikkia, sekä videoleikkeitä Secure Digital-muistikorteilta.
Play-Yan suunniteltiin alun perin eritoten Game Boy Advance, sekä Game Boy Advance SP -käsikonsoleille, mutta se on täysin yhteensopiva myös Game Boy Micro ja Nintendo DS -käsikonsoleiden kanssa.
Play-Yan tukee minipelejä, joita käyttäjät voivat ladata erillisestä Nintendon palvelusta.
Myöhemmin Play-Yan -moduulista on julkaistu paranneltu versio: Play-Yan Micro.
Äänen toisto
Äänen pakkaus: MP3 (MPEG1 Layer-3)
Videon toisto
Videon pakkaus: ASF (G.726, MPEG-4 video)
''Ao. tuki saadaan päivittämällä laitteen ohjelmisto (kts Linkit).''
Videon pakkaus: MP4 (H.264, MPEG-4 video)
Tulevaisuus
Play-Yan on poistunut myynnistä, koska laitteesta on julkaistu uusi versio Play-Yan Micro.
Play-Yan kasetin saa päivitettyä tukemaan .MP4 (MPEG-4) tiedostoja päivittämällä ohjelmiston. Ohjelmistopäivityksen yhteydessä poistuu tuki erikseen ladattaville minipeleille.
OB-assosiaatio
thumb|Orionin sumu M42. Trapetsi on kuvan keskellä
OB-assosiaatio on nuori, juuri syntynyt, hajaantumassa oleva tähtijoukko, joka on niin pieni, ettei se pysy koossa tähtien keskinäisen painovoiman ansiosta. OB-assosiaatioissa on nuoria, massiivisia, kirkkaita kuumia sinisiä O ja B spektriluokkien tähtiä. Nämä tähdet ovat pääsarjan tähtiä, jättiläisiä ja ylijättiläisiä. OB-assosiaatiot koostuvat monista tähtienvälisen pilven osista, jotka ovat syntyneet eri pilvien tai pilven osien tiivistyttyä tähdiksi. Kuuluisin OB-assosiaatio on Orionin assosiaatio, johon kuuluu Orionin sumua M42 valaiseva Trapetsi.
SCUMM
SCUMM (lyhenne sanoista Script Creation Utility for Maniac Mansion ) on LucasArtsin kehittämä pelimoottori ja sen komentosarjakieli, jolla luodaan graafisia seikkailupelejä. Se luotiin alun perin helpottamaan Maniac Mansionin ohjelmointia. SCUMMia on käytetty lukuisissa LucasArtsin ja muidenkin yhtiöiden seikkailupeleissä.
Kehitys
Pelimoottorin kehittivät Ron Gilbert ja Aric Wilmunder.
Pelimoottoria kehitettiin Sun Microsystemsin työasemilla, joissa myös debugattiin ja korjattu ohjelma vietiin PC:lle. PC:n myötä tuli rajoituksia kuten hiirien puuttuminen ja äänikortin puuttuminen, jonka johdosta pelimoottorista tehtiin modulaarisempi ja voitiin lisätä tuki näppäimistöllä ja joystickilla pelaamiselle.
Muita apuohjelmia olivat SPIT (kirjasintyyppien muokkaus), FLEM (huoneiden ja objektien tilojen hallinta), MMUCUS (huonetietojen pakkaus) ja BYLE (animaatiotyökalu). INSANE paransi videokuvan tukea.
iMUSE-järjestelmän kehittivät Michael Land ja Peter McConnell. iMUSE oli interaktiivinen musiikkijärjestelmä, joka salli siirtymät musiikin mukaan. Järjestelmässä säveltäjä päättää etukäteen mitkä soitinraidat kytketään päälle tai pois. iMUSE-ratkaisulle taustamusiikin synkronoimiseksi pelitapahtumien kanssa on myönnetty patentti vuonna 1991.
SCUMMin versiot
SCUMMin koodia päivitettiin ja kirjoitettiin uudelleen jatkuvasti. Pelien ja niiden demojen tekemiseen käytettiin lukuisia eri versioita. LucasArts luopui SCUMMista 1998 ja korvasi sen GrimE:llä.
Pelien käyttämän SCUMMin version numeroinnin kannalta jokaiseen peliin liittyy kaksi, SCUMM-kielen ja SCUMM-kääntäjän versionumerot. Kielestä on tiettävästi olemassa kymmenen versiota, mutta joitakin pelejä varten oli kääntäjästä tehty useita versioita. Alla on lueteltu kielen versiot.
Version 0
thumb|Version 0 (Commodore 64:n Maniac Mansion) Alkuperäinen versio, jossa grafiikka oli karkearesoluutioista ja korkeintaan 16-väristä. Tekstin kirjasin oli suhteuttamaton. Ohjauslaite oli joystick tai näppäimistö.
Version 1
Repliikeille varattu tila yläreunassa kasvatettiin yksirivisestä kaksiriviseksi.
Version 2
Pelit käyttivät korkeampaa vaakaresoluutiota kuin edellisessä. Hiiriohjaus tuli mahdolliseksi.
Version 3
thumb|Version 3 (Indiana Jones and the Last Crusade: The Graphic Adventuren VGA-versio) Pelit käyttivät korkeintaan 256-väristä grafiikkaa edellisen 16-värisen sijaan. Kirjasin vaihdettiin suhteutetuksi. Peleissä saattoi keskustella sivuhahmojen kanssa käymällä läpi dialogia, jonka rakenne oli yleensä puumainen.
Version 4
Jokaiseen objektiin liitettiin ilmeisimmän toiminnon verbi, jonka pystyi valitsemaan klikkaamatta sen ikonia erikseen.
Version 5
thumb|Version 5 (Indiana Jones and the Fate of Atlantis) Tavaraluettelo esitettiin kuvakkein ja verbi-ikonit olivat tyyliteltyjä. Joissain peleissä oli jo äänitettyä dialogia (CD-versiot). Grafiikkaruudun korkeutta voitiin kasvattaa täyttämään koko näyttö. iMUSE otettiin käyttöön taustamusiikin synkronoimiseksi tapahtumien kanssa.
Version 6
thumb|Version 6 (Sam & Max Hit the Road) Tavaraluettelosta pystyi käyttämään esineitä valitsematta verbi-ikonia. Sam & Max Hit the Roadista alkaen verbi-ikoneista luovuttiin kasvattaen grafiikkaikkuna koko näytön kokoiseksi. Samalla hiiren osoittimesta tehtiin monikäyttöinen: toimintoa pystyi vaihtamaan hiiren oikealla näppäimellä. Kolmiulotteiset animaatiot tulivat mahdollisiksi.
Version 7
INSANE-animaatiotuki lisättiin.
Version 8
thumb|Version 8 (The Curse of Monkey Island) Grafiikkanäytön resoluutioksi tuli 640 kertaa 480 pikseliä.
Kolme caballeroa
Kolme caballeroa on vuonna 1944 valmistunut Disneyn seitsemäs pitkä animaatioelokuva. Elokuvassa on yhdistetty animaatiota ja oikeita näyttelijöitä. Elokuva on jatkoa vuoden 1942 Oppitunnille. Aku Ankan lisäksi elokuvassa esiintyvät hänen latinalaiset ystävänsä brasilialainen José Carioca sekä meksikolainen Panchito Pistoles, jotka syntymäpäivälahjoillaan esittelevät Akulle Latinalaista Amerikkaa.
Elokuva oli ehdolla kahden Oscarin saajaksi (paras musiikki ja paras ääni). Laulut "Baia" ja "The Three Caballeros" olivat hyvin suosittuja Amerikassa 1940-luvulla. Aku Ankan ääni Clarence Nash näytteli myös elokuvan espanjankielisen version. Elokuvan ensi-ilta oli Méxicossa 21.12.1944. Yhdysvalloissa ensi-ilta oli vasta 3.2.1945.
Nimisjoki
Joki lähtee Nimisjärven kaakkoisnurkasta, jossa järvi sivuaa seututietä 800. Joki virtaa eteläkaakkoon ja laskee Oulujärven Kaarteenperään. Jokivarsi on nykyään asumaton, mutta joen varrella on useita kivikautisia asuinpaikkoja. Joen alajuoksulla on lisäksi lapinpato.
Mark Rutte
Mark Rutte (s. 14. helmikuuta 1967 Haag) on liberaali Vapauden ja demokratian kansanpuoluetta edustava hollantilaispoliitikko, joka on toiminut Alankomaiden pääministerinä lokakuusta 2010 lähtien.
Tausta ja yksityiselämä
Lukiossa Rutte erikoistui taiteisiin vuosina 1979–1984, minkä jälkeen hän opiskeli vuoteen 1992 saakka Leidenin yliopistossa, jossa hän suoritti tutkinnon Hollannin historiasta. Hänen alkuperäisenä tavoitteenaan oli ollut konservatorio ja konserttipianistin ura. Rutte nousi jo opiskeluaikanaan Vapauden ja demokratian kansanpuolueen (VVD) nuorisojärjestön (JOVD) johtoon.
Valmistuttuaan yliopistosta Rutte työskenteli Unileverillä, missä hän toimi HR-päällikkönä vastaten muun muassa yhtiön henkilöstön kouluttamisesta. Vuonna 1997 Rutte eteni Unileverin sisällä Van den Bergh Nederlandin (Calvé) henkilöstöpäälliköksi. Tämän jälkeen hänet nimitettiin vuonna 2002 Unileverin tytäryhtiön IGLOMora Group BV:n HR-johtajaksi.
Rutte ei ole parisuhteessa eikä hänellä ole lapsia. Hän kuuluu Hollannin protestanttiseen kirkkoon.
Poliittinen ura
Rutte nimitettiin Alankomaiden sosiaali- ja työministeriksi Jan Peter Balkenenden hallitukseen 2002. Hän on istunut Alankomaiden edustajainhuoneen jäsenenä tammikuusta toukokuuhun 2003 ja jälleen vuodesta 2006. Hän toimi sosiaali- ja työllisyysministerinä vuoteen 2004, ja hänet nimitettiin tämän jälkeen Balkenenden hallituksen opetusministeriksi, missä tehtävässä hän oli vuoteen 2006 saakka.
Pääministerinä
VVD sai Rutten johdolla kesäkuun 2010 vaaleissa eniten paikkoja edustajainhuoneeseen, 31 paikkaa 150:stä. Hallituksen muodostamisesta kilpaili myös yhden paikan vähemmän saanut työväenpuolue. Lopulta VVD muodosti vähemmistöhallituksen kristillisdemokraattien CDA:n kanssa, tehden sopimuksen hallituksen tukemisesta Geert Wildersin Vapauspuolueen kanssa.
Huhtikuussa 2012 Rutten hallitus joutui kuitenkin jo eroamaan, kun Vapauspuolue ei tukenut budjettia. Syyskuussa järjestetyissä vaaleissa VVD sai 41 paikkaa, ja Vapauspuolue koki murskatappion. Marraskuussa aloitti Rutten toinen hallitus, nyt VVD:n ja työväenpuolueen koalitiolla. Vuonna 2017 Rutten kolmannen hallituskoalition muodostaminen kesti ennätykselliset 225 päivää. Tässä koalitiossa olivat VVD:n lisäksi keskustapuolue Demokraatit 66 ja kaksi kristillistä puoluetta. Koalitiolla oli vain yhden paikan enemmistö alahuoneessa. Se syntyi vaikeassa tilanteessa, kun työväenpuolueen suosio romahti ja populistinen Vapauspuolue nousi uudelleen.
Vuoden 2017 parlamenttivaalien jälkeen VVD säilytti suuremman puolueen asemansa ja Rutte muodosti hallituksen yhdessä D66:n, CDA:n ja CU:n kanssa. Heinäkuussa 2018 tavatessaan Yhdysvaltain presidentin Donald Trumpin Rutte sai kansainvälistä huomiota keskustelutavastaan, jota Washington Post kutsui "hollantilaiseksi suorapuheisuudeksi". Trumpin ehdottaessa, että kauppasopimusten tekemättä jättäminen voi olla "positiivista", Rutte vastasi välittömästi kielteisesti ja lisäsi, että "ei se ole positiivista... meidän pitää saada jotain aikaiseksi." . EU:n sisällä Rutte on koonnut ympärilleen joukon pieniä EU-maita, jotka haluavat vastustaa kokemaansa Ranskan ja Saksan ylivaltaa myös Brexitin jälkeisessä Euroopassa. Ryhmittymälle on myös ollut tärkeää, etteivät EU:n menot kasva.
Rutten hallitus kaatui 7. heinäkuuta 2023 maahanmuutosta syntyneen kiistan takia. Paikallinen lehdistö arveli tuolloin, että ennenaikaiset vaalit pidettäisiin marraskuun puolessa välissä. Rutte ilmoitti tämän jälkeen 10. heinäkuuta jättävänsä politiikan seuraavien vaalien jälkeen.
Puck (kuu)
Puck on Uranuksen kuu. Puck löydettiin Voyager 2 -luotaimen ottamista kuvista 30. joulukuuta 1985, jolloin sille annettiin väliaikainen nimi S/1985 U 1. Sillä on myös designaatio Uranus XV.
Voyager 2 -luotaimen löytämistä Uranuksen kuista vain Puck havaittiin tarpeeksi aikaisin, jotta luotain pystyttiin ohjelmoimaan kuvaamaan sitä yksityiskohtaisesti. Puckin albedo on alhainen (noin 0,07). Kooltaan se on kuudenneksi tai seitsemänneksi suurin Uranuksen kuista. Sen kiertorata on Uranuksen uloimman tunnetun renkaan (R/2003 U 1) sisäpuolella.
Puck on Portia-ryhmän suurin kuu.
ESBWR-ydinvoimareaktori
ESBWR-ydinvoimalaitos on General Electricin kehittämä passiivisesti turvallinen kolmannen sukupolven ydinreaktorityyppi (3+), joka on kehitetty SBWR ja ABWR kiehutusvesireaktoreista.
Reaktori pysyy turvallisena 72 tuntia ilman valvomohenkilökuntaa. Laitos voisi olla miehittämätön esimerkiksi sunnuntait.
Hollannin Dodewaardissa oli 60 MW luonnonkiertoreaktori toiminnassa 25 vuotta 1965–1997.
Ominaispiirteet
Polttoainesauvat ovat 3,0 metriä korkeita, kun ne yleensä ovat kiehutusreaktoreissa 3,7 metriä. Reaktorin paineastia on 28 metriä korkea, kun normaali on 21 metriä. Nämä muutokset edistävät jäähdytysveden vapaata kiertoa ilman pumppuja.
Koska pumppuja ei tarvita, niin niille ei tarvita myöskään varalla dieselgeneraattoreita.
Kiehutusreaktoreissa tehdään tärkeää reaktorin hienosäätöä pumppujen nopeudella, koska boorihappoakaan ei voi siihen tarkoitukseen käyttää painevesireaktorin (PWR) tavoin. ESBWR:ssä virtaussäätö on korvattu esilämmityksen tehon säädöllä.
Åke Green
Åke Ingemar Teodor Green (s. 3. kesäkuuta 1941 Vingåker, Ruotsi) on pienen ruotsalaisen Borgholmin helluntaiseurakunnan pastori, joka tuomittiin kuukaudeksi ehdottomaan vankeuteen homoseksuaalisuuden vastaisen saarnan vuoksi. Åke Greenin valitettua hovioikeuteen tuomiota viharikoksesta ei pantu täytäntöön, ja hovioikeus vapautti Åke Greenin kaikista syytteistä 11. helmikuuta 2005 annetulla päätöksellä uskonnonvapaudesta annetun lainsäädännön perusteella.
Greenin asianajajan mukaan Greenin Ruotsin perustuslaissa määriteltyä oikeutta puhe- ja ilmaisuvapauteen oli loukattu alimman oikeusasteen päätöksellä. Toisaalta Ruotsin ”ilmaisunvapausperustuslaki” (yttrandefrihetsgrundlag) koskee ilmaisunvapautta ainoastaan joukkoviestimissä. Syyttäjä oli vaatinut Greenille Ruotsin laissa määrättyä enimmäisrangaistusta kansanryhmän vastaisesta kiihotuksesta eli neljää vuotta ehdotonta vankeutta.
Greenin tuomio herätti laajaa kansainvälistä huomiota tapauksena sananvapauden ja muiden oikeuksien ristiriitana. Tapauksen saamaa huomioarvoa kasvatti internetissä levinnyt yhdysvaltalaisen äärikristityn Westboron baptistikirkon pamfletti, jossa väitettiin vuonna 2004 Intian valtamerellä tapahtuneen maanjäristyksen olleen Jumalan kosto ruotsalaisille. Pamfletissa viitattiin myös Greenin tuomioon. Green sanoutui irti pamfletista ja piti nimensä käyttöä siinä tyrmistyttävänä ja epämiellyttävänä.
Vastaavaa tuomiota on myös vaadittu suuren Uppsalassa toimivan karismaattisen Livets Ord -seurakunnan johtohenkilöihin kuuluvalle pastori Ulf Ekmanille, mutta toistaiseksi näiden syytteiden ajamisesta on luovuttu odotettaessa hovioikeuden ennakkopäätöstä Åke Greenin tapauksesta.
Oikeusoppineiden piirissä Åke Greenin tapausta on seurattu myös merkittävänä kansainvälisenä ennakkotapauksena sanan- ja uskonnonvapauden rajoista, sillä esimerkiksi Yhdistyneen kuningaskunnan Englannissa ja Walesissa sekä Kanadassa on voimassa Ruotsia vastaava viharikoksia ja kiihotusta koskeva lainsäädäntö, mutta vastaavia uskonnon opettamiseen liittyviä ennakkotapauksia ei ole toistaiseksi käsitelty.
Saarnasta
Omassa seurakunnassaan 20. heinäkuuta 2003 pitämässään saarnassa Green kuvasi homoseksuaalisuutta ”yhteiskuntaruumiin epänormaalina syöpäkasvaimena” ja esitti homoseksuaalien olevan ”pervertikkoja, joiden sukupuoliviettiä Saatana käyttää aseenaan Jumalaa vastaan”. Saarnassaan Green esitti myös, että ”me emme saa tuomita näitä ihmisiä, koska Jeesuskaan ei tuominnut heitä, vaan hän osoitti syvää kunnioitusta kaikille kohtaamilleen ihmisille”.
Luettelo Landesin kunnista
border|right|200px|Landesin sijainti Tämä on luettelo Landes'n departementin kunnista Ranskassa. Departementissa on 331 kuntaa.
Alppihiihto talviolympialaisissa 1988
XV talviolympialaiset järjestettiin vuonna 1988 Calgaryssa, Kanadassa. Alppihiihdossa järjestettiin kymmenen kilpailutapahtumaa. Supersuurpujottelu oli ensimmäistä kertaa olympiakisojen ohjelmassa ja alppiyhdistetty ensimmäistä kertaa vuoden 1948 jälkeen.
Syöksylasku
<br style="clear:both" />
Supersuurpujottelu
<br style="clear:both" />
Suurpujottelu
<br style="clear:both" />
Pujottelu
<br style="clear:both" />
Alppiyhdistetty
<br style="clear:both" />
New beat
New beat on hidastempoista elektronista tanssimusiikkia, jonka juuret ovat Belgiassa ja jonka kulta-aika sijoittui 1980-luvun loppuun. Yksi tunnetuimpia tyylisuunnan kappaleita on 101-yhtyeen "Rock To The Beat".
New beat on Rave musicin ja Hardcore technon ja sen musiikkiosien lajityyppien suora edeltäjä.
Treasure EP.2: Zero to One
Treasure EP.2: Zero to One on eteläkorealaisen Ateez-yhtyeen toinen minialbumi, joka julkaistiin 15. tammikuuta 2019. Albumin nimikkosinglen ”Say My Name” musiikkivideo julkaistiin samana päivänä. Albumi sijoittui Gaonin albumilistan kuudenneksi.
Antti Uotila
Antti Uotila (22. toukokuuta 1811 Hauho – 8. helmikuuta 1886 Urjala) oli suomalainen maanviljelijä ja valtiopäivämies.
Uotilan vanhemmat olivat Antti ja Anna Luri ja puoliso Ulrika Tuomaantytär Laatu. Kirjailija Oskar Uotila ja taidemaalari Aukusti Uotila olivat heidän poikiaan. Ratsutilallinen Antti Uotila oli talonpoikaissäädyssä Sääksmäen tuomiokunnan edustaja valtiopäivillä 1863–1864. Hän oli valtiopäivillä talousvaliokunnan varajäsen.
Eumorpha labruscae
Eumorpha labruscae on kiitäjien heimoon kuuluva perhoslaji, jota tavataan suuressa osassa trooppista ja subtrooppista Amerikkaa.